Arthur Dowers

Arthur Lawrence Dowers (☆ 26 di mei 1965 na Trinidad) ta un politico Arubiano di partido AVP. Desde 28 di maart 2025 e ta minister di Husticia, Integracion y Transporte Publico. El a fungi previamente como minister den gabinete Mike Eman I y II, y tambe como miembro di parlamento di Aruba (2005-2009, 2017-2025).

 Bida y carera 
Dowers a studia maneho di cuido medico na Universidad di Maastricht. Despues el a traha den sector di cuido medico Arubano, na Horacio Oduber Hospital. Na 2001, el a obtene un master den ley na Universidad di Aruba.

El a drenta politica na 2005 ora el a wordo eligi miembro di parlamento pa partido AVP. Den e prome gabinete Mike Eman (2009-2013) e tabata e di cinco minister di Husticia di Aruba y tambe minister di Enseñansa. Den e di dos gabinete Mike Eman (2013-2017) e tabata minister di Husticia y Cuido di Adiccion. Regering van Aruba, Archiva 12 di mei 2014 Dowers a sirbi como miembro di parlamento di Aruba dos termino: di 2005 pa 2009, y di 2017 pa 2025. 
Ora el a sali di gabinete di minister na 2017, el a bolbe drenta parlamento pa oposicion. 

Den eleccion 2024 el a obtene 1.075 voto personal y a retene su asiento.Parlamento #12 a huramenta dilanti Gobernador, NoticiaCla (8 di januari 2025) Durante formacion di gobierno el a keda nombra minister den gabinete AVP-FUTURO, asumiendo e cartera di Husticia pa un di tres termino. Ademas, el a fungi temporalmente como minister interino di minister di Infrastructura, Energia y Comunicacion te cu Rene Herdé a wordo nombra den e funcion aki dia 9 di juli 2025. Mas despues, dia 30 di september 2025, Dowers a bolbe asumi e cartera di Energia.Cambio di cartera: A kita Ministerio di Energia for di Baba Herdé y pas’e pa Arthur Dowers, 24ora.com (3 di october 2025) 

Dowers ta casa y tin tres yiu.

Category:Politico di Aruba
Category:Minister di Aruba
Category:Hende